section_heading: Kemijska svojstva i spojevi
paragraph_text: Iako je elementarna platina vrlo stabilna i nereaktivna, otapa se u zlatotopci dajući heksaklorplatinsku kiselinu ("H<sub>2</sub>PtCl<sub>6</sub>", kristalizira kao (H<sub>3</sub>O)<sub>2</sub>PtCl<sub>6</sub>·nH<sub>2</sub>O): Obrada heksaklorplatinske kiseline s nekom amonijevom soli, kao što je amonijev klorid, daje amonijev heksaklorplatinat, [NH<sub>4</sub>]<sub>2</sub>[PtCl<sub>6</sub>], koji je vrlo netopljiv u amonijevim otopinama. Ova reakcija taloženja koristi se kod izoliranja platine iz ruda i njenog recikliranja. Dobivena amonijeva sol reducira se u prisutnosti vodika čime nastaje elementarna platina. Kalijev heksaklorplatinat (K<sub>2</sub>PtCl<sub>6</sub>) je također netopljiv, i to je svojstvo korišteno za gravimetrijsko određivanje kalijevih iona.